Pellefant

Pellefant er en blå leketøyselefant som er hovedfiguren i svenske Rune Andréassons tegneserie med samme navn. Tegneseriefiguren er basert på boken Pellefant i Gottlandet, utgitt i 1954. Serien hadde sitt eget blad i Sverige fra 1965 til 1993, og også i Norge fra 1970.

Figurer i tegneserien
 Pellefant: en liten, men viljesterk blå elefant, med en tendens til å handle først og tenke etterpå. Dette leder ham ofte inn i vanskelige situasjoner, noe han ikke kan forstå, siden han betrakter seg selv som «den beste i verden».
 Pip : en liten mus, Pellefants beste venn, og ofte hans redning når han er i trøbbel.
 Filur : fra starten av en liten, ond trollmann, som oftest mislyktes med sine trollerier. Senere, med Gil Johansen som manusforfatter, ble Filur gradvis vennligere innstilt mot Pellefant og Pip, og mer en kranglete venn enn en fiende.
 Lakristrollet : et stort og enfoldig vesen med svart pels, som ofte finner på rampestreker. Blir ofte utnyttet av den mer intelligente kompanjongen Filur.
 Andre leker : sammen med Pellefant og Pip bor det også andre leketøysfigurer, blant annet en cowboydukke, en indianerdukke, en jentedukke og en lekehund.

Eksterne lenker
 Pellefant på Seriewikin

Kategori:Svenske tegneserier
Kategori:Introduksjoner i 1954
Kategori:1954 i Sverige